open-index/open-wikipedia-markdown huggingface dataset:
The Who-ს დისკოგრაფია

აქ წარმოდგენილია ინგლისური როკ-ჯგუფ **The Who**-ს **ალბომების** და **სინგლების** **დისკოგრაფია**.

The Who-მ წლის განმავლობაში რამდენიმე ხმისჩამწერი ლეიბლი შეიცვალა. ბრიტანეთსა და ჩრდილოეთი ამერიკის გარდა სხვა ქვეყნებში მათ კონტრაქტი Brunswick Records-თან ჰქონდათ. 1966 წელს ჯგუფი გადავიდა  Polydor Records-ზე და დაიბრუნა უფლებები Brunswick-ისთვის შექმნილ ჩანაწერებზეც. შემდეგ წელს მათ შექმნეს Track Records რომელზეც ჩანაწერებს დღემდე გამოსცემს.

ჩრდილოეთ ამერიკაში ჯგუფი თავდაპირველად Decca Records-ზე იყო. შემდეგ, 1966 წელს, სინგლის გამოსაცემად, იგი Atco Records-ზე გადავიდა   მასზე გამოვიდა ალბომები  *Face Dances* და ''It's Hard* და სინგლები, შემდეგ კი ჯგუფი დაიშალა. მოგვიანებით MCA-მ მიიღო Warner Bros. Records-ზე გამოსული ალბომების აშშ-ში გამოცემის უფლებები. 2003 წელს MCA Records (ამჯერად Polydor-თან თანამშრომლობით, Universal Music Group-ის მფლობელობაში) შეერწყა Geffen Records-ს, რომელიც, ირონიულად, თავდაპირველად იყო დამოუკიდებელი ლეიბლი, რომლის პროდუქციის დისტრიბუტორი Warner Bros. Records იყო. Geffen ამჟამად აკონტროლებს The Who-ს კატალოგის აშშ-ში გამოცემის უფლებებს, ალბომამდე *It's Hard*. 2006 წლის ალბომი  *Endless Wire* აშშ-ში გამოვიდა Universal Republic-ზე.

## სტუდიური ალბომები
## საკონცერტო ალბომები
## კრებულები
## EP-ები
## საუნდტრეკები
## სინგლები
## სხვა სიმღერები
* The Who-მ საქველმოქმედო საკონცერტო ალბომისთვის  *Concerts for the People of Kampuchea'' (1981) წარმოადგინა 4 სიმღერა.
:*სიმღერები - Baba O'Riley, Sister Disco, Behind Blue Eyes და See Me, Feel Me
*პიტ ტაუნსენდის სოლო ალბომებში *The Iron Man: The Musical by Pete Townshend* (1989) შეტანილია ჯგუფის ორი სიმღერა.
:*სიმღერები - Fire და "Dig"
*ელტონ ჯონისა და ბერნი ტოპინისადმი მიძღვნილ ალბომზე  *Two Rooms: Celebrating the Songs of Elton John & Bernie Taupin* (1991) შეტანილია ერთი სიმღერა.
:*სიმღერები - Saturday Night's Alright for Fighting
*The Who-მ საქველმოქმედო საკონცერტო ალბომისთვის   *The Concert for New York City* (2001) წარმოადგინა 3 სიმღერა. 
:*სიმღერები - Who Are You, Baba O'Riley და Won't Get Fooled Again

## ფილმოგრაფია
### ფილმები
**ტომი* (1975)
**Quadrophenia* (1979)

### დოკუმენტური ფილმები
**The Kids Are Alright* (1979)
*''Classic Albums: The Who – Who's Next* (2000)
**Amazing Journey: The Story of The Who* (2008)

### ვიდეო ალბომები
### სხვა მონაწილეობა
:;1968 *Monterey Pop*
:;1970 *Woodstock*
:;1980 *Concert for Kampuchea*
:;1996 *The Rolling Stones Rock and Roll Circus*
:;2001 *The Concert for New York City*
:;2012 *The Concert for Sandy Relief''

## სოლო დისკოგრაფიები
*პიტ ტაუნსენდი
*ჯონ ენტუისლი
*როჯერ დოლტრი
*კით მუნი

## სქოლიო
დისკოგრაფია
კატეგორია:ბრიტანელი შემსრულებლების დისკოგრაფიები
Who, The
იუჯინ ფამა

**იუჯინ ფამა** (; დ. 14 თებერვალი 1939, ბოსტონი, მასაჩუსეტსი) — ამერიკელი ეკონომისტი. ეფექტიანი ბაზრის ჰიპოთეზის ავტორი, რომელიც გულისხმობს, რომ ყველა არსებული ინფორმაცია სწარაფად და მთლიანად გამოიხატება ფასიანი ქაღალდების ღირებულებაში. 2013 წელს მიენიჭა ნობელის პრემია ეკონომიკის დარგში.

დაიბადა ბოსტონის საკმაოდ ღარიბულ კვარტალში. დაამთავრა კათოლიკური სკოლა, შემდეგ კი ტაფტსის უნივერსიტეტი. თავდაპირველად მთავარ სპეციალობად ფრანგული ენა აირჩია, თუმცა, შემდეგ დაოჯახებულმა შეიცვალა აზრი და არჩევანი ეკონომიკაზე შეაჩერა. მუშაობდა მეცნიერ-თანამშრომლად ეკონომიკის პროფესორ ჰარი ერნესტთან, რომელმაც საფონდო ბაზარზე არსებული ფასების დინამიკა შეისწავლა.

1989 წლიდან არის აშშ-ის მეცნიერებათა ეროვნული აკადემიის აკადემიკოსი.

## ბიბლიოგრაფია
* *The Theory of Finance*, Dryden Press, 1972
* *Foundations of Finance: Portfolio Decisions and Securities Prices*, Basic Books, 1976

## ლიტერატურა
* 
*

## სქოლიო
კატეგორია:ამერიკელი ეკონომისტები
კატეგორია:დაბადებული 1939
კატეგორია:ნობელის პრემიის ლაურეატები ანბანის მიხედვით
კატეგორია:XX საუკუნის ამერიკელი ეკონომისტები
კატეგორია:ამერიკელი ნობელის პრემიის ლაურეატები
კატეგორია:ცოცხალი ადამიანები
Dust and Dreams

***Dust and Dreams*** — ინგლისური პროგრესული როკ-ჯგუფ Camel-ის მეთერთმეტე სტუდიური ალბომი. იგი გამოვიდა 1991 წელს, ჯგუფის არსებობაში შვიდწლიანი პაუზის შემდეგ. ამ შუალედში ლიდერი ენდრიუ ლატიმერი და სიუზან ჰუვერი ინგლისიდან კალიფორნიაში გადავიდნენ და შექმნეს საკუთარი ლეიბლი Camel Productions. ალბომი შეიქმნა ჯონ სტაინბეკის „მრისხანების მტევნების“ გავლენით.

## სიმღერების სია
ყველა სიმღერის ავტორი - ენდრიუ ლატიმერი, გარდა მითითებულისა:

## ჩარტები
## სქოლიო
კატეგორია:Camel-ის ალბომები
კატეგორია:1991 წლის ალბომები
კატეგორია:კონცეპტუალური ალბომები
ჩინეთის კულტურული რევოლუცია

**ჩინეთის კულტურული რევოლუცია** — 1966-1977 წლებში, ჩინეთში მიმდინარე იდეოლოგიურ-პოლიტიკური კამპანიის სერია. კამპანიას პირადად ხელმძღვანელობდა მაო ძედუნი, რომელმაც გამოგონილი „კაპიტალიზმის რესტავრაციის“ ფარგლებში მოახდინა პოლიტიკური ოპოზიციის მთლიანი დისკრედიტაცია და განადგურება.

კულტურულმა რევოლუციამ გამოიწვია ინტელიგენციის ფართომასშტაბიანი რეპრესიები, კოლოსალური ზიანი მიაყენა კულტურასა და განათლებას. ფეოდალური გადმონაშთების განადგურების მოწოდების შედეგად განადგურდა კულტურის ძეგლები, შეიცვალა შიდაპოლიტიკური კურსი.

## რესურსები ინტერნეტში 
* *Encyclopædia Britannica*. The Cultural Revolution
* History of The Cultural Revolution 
* Chinese propaganda posters gallery (Cultural Revolution, Mao, and others)
* Hua Guofeng's speech to the 11th Party Congress, 1977
* Morning Sun – A Film and Website about Cultural Revolution and the photographs of the subject available from the film's site.
* Memorial for Victims of the Chinese Cultural Revolution
ჟიულ რიმეს თასი

**ჟიულ რიმეს თასი** () — ფიფას მსოფლიო ჩემპიონატის გამარჯვებული ნაკრების ჯილდო 1930-1970 წლებში. სახელი ეწოდა ფიფას ყოფილი პრეზიდენტის, ჟიულ რიმეს პატივსაცემად. თასი 1983 წელს დაიკარგა და მისი ადგილსამყოფელი დღემდე უცნობია.

## თასი 
თასზე გამოსახული იყო ნიკე, გამარჯვების ქალღმერთი ბერძნულ მითოლოგიაში. მისი სიმაღლე 35 სანტიმეტრი, ხოლო წონა-3.8 კილოგრამი იყო.

## ისტორია 
თავდაპირველად თასი 1966 წლის 20 მარტს, 1966 წლის მსოფლიო ჩემპიონატამდე 4 თვით ადრე მოიპარეს. იგი სულ მალე, შვიდ დღეში, გაზეთში გახვეული იპოვა ძაღლმა, სახელად პიკლზმა სამხრეთ ლონდონში. 1970 წლის მსოფლიო ჩემპიონატზე ბრაზილიის გამარჯვების შემდეგ თასი შეინახეს ბრაზილიის საფეხბურთო კონფედერაციის კაბინეტში და მოათავსეს ტყვიაგაუმტარი მინის მიღმა.

1983 წლის 20 დეკემბერს თასი ხელმეორედ, სწორედ ამ კაბინეტიდან მოიპარეს. ამის შემდეგ ვერც თასი და ვერც ქურდები ვერ აღმოაჩინეს. გავრცელებული აზრის მიხედვით, იგი გადაადნეს. ბრაზილიის საფეხბურთო კონფედერაციის შეკვეთით შეიქმნა თასის ასლი.

1970 წლის შემდეგ ჟიულ რიმეს თასი, როგორც გამარჯვებული ნაკრების ჯილდო, აღარ გამოუყენებიათ. იგი ფიფას მსოფლიო თასმა შეცვალა.

## რესურსები ინტერნეტში
* The story of the 1966 theft *The Observer*
* FIFA Trophies (PDF) (archived, 24 February 2020)
* Official website of Silvio Gazzaniga, the sculptor of the trophy
* 
* FIFA Women's World Cup 2023 News 

თასი
კატეგორია:ჯილდოები ანბანის მიხედვით
Genesis Revisited

***Watcher of the Skies: Genesis Revisited*** — ინგლისელი გიტარისტ სტივ ჰეკეტის მეთორმეტე სოლო-ალბომი. გამოვიდა 1996 წელს. ეს არის მუსიკოსის რიგით პირველი ალბომი, რომელზეც მან გადაამუშავა ჯგუფ ჯენესისის კომპოზიციები.

## სიმღერების სია 
## სქოლიო 
კატეგორია:სტივ ჰეკეტის ალბომები
კატეგორია:1995 წლის ალბომები
Blues with a Feeling (სტივ ჰეკეტის ალბომი)

***Blues With A Feeling*** — ინგლისელი გიტარისტ სტივ ჰეკეტის მეთერთმეტე სოლო-ალბომი. გამოვიდა 1994 წელს. ალბომზე ძირითადად ბლუზის ჟანრის კომპოზიციებია წარმოდგენილი.

## სიმღერების სია 
#Born In Chicago – 3:58
#The Stumble – 2:55
#Love Of Another Kind – 4:00
#Way Down South – 4:29
#A Blue Part Of Town – 3:04
#Footloose – 2:30
#Tombstone Roller – 5:18
#Blues With A Feeling – 4:23
#Big Dallas Sky – 4:48
#The 13th Floor – 3:29
#So Many Roads – 3:16
#Solid Ground – 4:28

## სქოლიო 
კატეგორია:სტივ ჰეკეტის ალბომები
კატეგორია:1994 წლის ალბომები
A Midsummer Night's Dream

'''''A Midsummer Night's Dream''''' — ინგლისელი გიტარისტ სტივ ჰეკეტის მეცამეტე სოლო-ალბომი. გამოვიდა 1997 წელს. იგი კლასიკური მუსიკის ჟანრის არის და წარმოადგენს პიესას, რომელიც სრულდება სამეფო ფილარმონიული ორკესტრის თანხლებით.

ალბომი ეფუძნება უილიამ შექსპირის „ზაფხულის ღამის სიზმარს“.

## სიმღერების სია 
#The Palace Of Theseus	- 2:46
#A Form In Wax	- 4:41
#By Paved Fountain	- 2:01
#Titania	- 2:24
#Set Your Heart At Rest	- 3:31
#Oberon	- 2:32
#Within This Wood	- 2:36
#In The Beached Margent Of The Sea - 2:39
#Between The Cold Moon & The Earth	- 2:45
# Puck	- 1:53
#Helena	- 4:22
#Peaseblossom, Cobweb, Moth & Mustardseed	- 4:29
# Mountains Turned Into Clouds	- 4:37
#The Lunatic, The Lover & The Poet	- 4:14
#Starlight	- 4:48
#Lysander & Demetrius	- 2:46
# Celebration - 6:15
# All Is Mended	- 3:16

## სქოლიო 
კატეგორია:სტივ ჰეკეტის ალბომები
კატეგორია:1997 წლის ალბომები
ურვადი

**ურვადი**, *ურვათი*  — საქორწინო გადასახადი (საქონელი, ნივთი, ფული) საპატარძლოს მშობლებისათვის. ურვადის მოცულობა განისაზღვრებოდა ქალის ოჯახის ღირსებით. V საუკუნეში ქართლში ურვადის არსებობა ჩანს „შუშანიკის წამების“ მიხედვით. სამეგრელოში ეს ჩვეულება აღწერეს არქანჯელო ლამბერტიმ (XVII საუკუნე) და თ. სახოკიამ XIX საუკუნის ეთნოგრაფიული მონაცემებით, საქორწინო საურავის გადახდის წესი ნათლად გამოიკვეთა ხევსა და სვანეთში. სყიდვითი ქორწინების ჩვეულება პატრიარქალური საზოგადოების საწყის ეტაპზე აღმოცენდა და ბევრ ქვეყანაში (ძვ. შუამდინარეთი, ინდოეთი, გერმანია, რუსეთი, სომხეთი, ოსეთი) არსებობდა ისლამის მიმდევარ ხალხთა ყოფაში. ურვადის შესატყვისია ყალიმი. ტერმინი „ურვადი“ (ურვათი) ბოლო დრომდე მოხეურმა დიალექტმა შეინარჩუნა.

## ლიტერატურა
**ითონიშვილი ვ.,* ქართველ მთიელთა საოჯახო უეთიერთობის ისტორიიდან, თბ., 1960;
**ხარაძე რ.,* დიდი ოჯახის გადმონაშთები სვანეთში, თბ., 1939;
**ჯავახიშვილი ივ.,* ქართული სამართლის ისტორია, წგნ., 1, ტფ., 1928 (თხზ., ტ. 6, თბ., 1982)

კატეგორია:ქართული ადათ-წესები
კატეგორია:მატრიარქატი
გრანულოციტები

მინიატიურა|ეოზინოფილური გრანულოციტი
**გრანულოციტები** (granulocyti; : მარცვალი და : უჯრედი) — ლეიკოციტები, რომლებიც წარმოიქმნებიან ძვლის წითელ ტვინში და თავის ციტოპლაზმაში შეიცავენ სპეციფიკურ მარცვლოვანებს — გრანულებს. გრანულების შეფერილობის მიხედვით არჩევენ ბაზოფილურ, ნეიტროფილურ და ეოზინოფილურ ლეიკოციტებს.

გრანულოციტები იცავენ ორგანიზმს ბაქტერიებისა და ტოქსინებისაგან, მონაწილეობენ იმუნურ რეაქციებში.მათ აქვთ ფაგოციტოზის უნარი. შეუძლიათ ამებისებურად გადავიდნენ შემაერთებელ ქსოვილში და ანთებით პროცესში მიიღონ მონაწილეობა.

მარცვლოვანი ლეიკოციტების, ანუ გრანულოციტებისაგან განსხვავებით, უმარცვლო ლეიკოციტებს, ანუ აგრანულოციტებს მარცვლოვანება არ აქვს.

## რესურსები ინტერნეტში
*ბიოლოგიური და სამედიცინო ტერმინები და ცნებები — nplg.gov.ge
*PSP.GE — სამედიცინო ლექსიკონი
*გრანულოციტები — MedGeo.Net

კატეგორია:ლეიკოციტები
რუვენზორი

**რუვენზორი** () — მთის მასივი აღმოსავლეთ და ცენტრალურ აფრიკაში, უგანდისა და კონგოს დემოკრატიულ რესპუბლიკას შორის. სიმაღლე — 5109 მ (მთა სტენლი). სიგრძე 120 კმ. აგებულია კამბრიულისწინა კრისტალური ქანებით. თხემურ ნაწილში არის დაახლოებით 35 მცირე მყინვარი, რომელთა საერთო ფართობია 5 კმ². 1906 წელს მყინვარების რაოდენობა 43-ს აღწევდა, ხოლო ფართობი 7,5 კმ²-ს. 2005 წელს მუდმივი გამყინვარების ფართობი დაახლოებით 1,5 კმ² იყო და შეინიშნებოდა მხოლოდ 3 მთაზე. მყინვარები დაახლოებით 4200 მ სიმაღლემდე ეშვება. მეცნიერების ვარაუდით, 2020 წლისთვის მყინვარები სავსებით გაქრება. ფერდობებზე ნოტიო ტროპიკული ტყეებია. კალთები 2600 მ სიმაღლემდე შემოსილია მთის ნოტიო მარადმწვანე ტყით, რომელიც ნაწილობრივ შეცვლილია მეორეული სავანით. ტყის ზედა საზღვრის გასწვრივ არის ბამბუკის რაყები, 2600-იდან 3800 მ სიმაღლემდე — სუბალპური მცენარეულობა, 3800 მ-ის ზევით — ალპური სარტყელი, 4600-4800 მ-ის ზევით — მუდმივი თოვლი და მყინვარები. მასივის გარკვეული ნაწილი უკავია რუვენზორის ეროვნულ პარკსა და ვირუნგის ეროვნულ პარკს.

რუვენზორი აღმოაჩინა ჰენრი სტენლიმ 1876 წელს, რომელმაც ჩაიწერა ქედის რიგი სახელწოდება, რომელიც ცნობილი იყო ადგილობრივ მოსახლეობაში: ავირიკა, ავრუკა, ბუგომბოვა, უფრო ხშირად რუვენზურურუ, რუვანჯურა, რუნსორო, რომელთაგან თანამედროვე რუვენზორი ნიშნავს „წვიმის შემოქმედს“, „ღრუბლების მბრძანებელს“.

## რესურსები ინტერნეტში 
კატეგორია:უგანდის ქედები
კატეგორია:კონგოს დემოკრატიული რესპუბლიკის ქედები
ტოქსინები

**ტოქსინები** () — ცოცხალი უჯრედების ან ორგანიზმების ბაქტერიული, ცხოველური და მცენარეული წარმოშობის ნივთიერებები, რომლებიც იწვევენ ორგანიზმის ნორმალური ფუნქციების დარღვევას. ტოქსინებს, სხვა შხამებისაგან განსხვავებით, ახასიათებთ იმუნური აქტივობა. ტერმინი პირველად გამოყენებული იქნა ორგანული ქიმიკოსის ლუდვიგ ბრიგერის მიერ.

## რესურსები ინტერნეტში
*ტოქსინები — MedGeo.Net
*ლუდვიგ ბრიგერის ბიოგრაფია — ჰუმბოლდტის უნივერსიტეტი 

კატეგორია:ტოქსინები
აგრანულოციტები

**აგრანულოციტები** — (: უარყ. თავსართი, : უჯრედი, : პატარა მარცვალი) — ლეიკოციტების ერთ-ერთი ჯგუფი,  რომლებსაც ციტოპლაზმაში არ გააჩნიათ გრანულები. აგრანულოციტებია: ლიმფოციტები, მონოციტები, პლაზმოციტები. აგრანულოციტებისგან განსხვავებით არსებობენ გრანულიანი ლეიკოციტები — გრანულოციტები.

## ლიტერატურა
## რესურსები ინტერნეტში
*ბიოლოგიური და სამედიცინო ტერმინები და ცნებები — nplg.gov.ge
*აგრანულოციტები — MedGeo.Net

კატეგორია:ლეიკოციტები
მონოციტები

[მინიატიურა|მონოციტები, [ერითროციტების გარემოცვაში.]]
**მონოციტები** (monocyti) — უმარცვლო ლეიკოციტების (აგრანულოციტების) ყველაზე მსხვილი ფორმა. შეად­გენენ ყველა ლეიკოციტის საერთო რიცხვის 6-8%-ს. ბირთვი ლობიოსებრი, ნალისებრი ან წილაკოვანი ფორმისაა. ციტოპლაზმა სუსტად ბაზოფილურია, ნაცრისფერი გადაკრავს ანდა კვამლისფერია, ბირთვი სხვადასხვა ფორმისაა. ქსოვილებში გადასვლისას დიფერენცირდება მაკროფაგებად.

ტერმინი მომდინარეობს ბერძნული  სიტყვებისგან — μονος (ერთი) და κύτος (უჯრედი), ის პირველად გამოიყენეს არტურ პაპენჰეიმმა და ადოლფო ფერატამ 1910 წელს, კვლევაში ნორმალური და პათოლოგიური სისხლის ლიმფოიდური ღეროვანი უჯრედების შესახებ.

## რესურსები ინტერნეტში
*psp.ge — სამედიცინო ლექსიკონი
*მონოციტები — MedGeo.Net

კატეგორია:ლეიკოციტები
Harbour of Tears

***Harbour of Tears*** — ინგლისური პროგრესული როკ-ჯგუფ Camel-ის მეთორმეტე სტუდიური ალბომი. იგი გამოვიდა 1996 წელს. ეს არის კონცეპტუალური ალბომი, რომელშიც მოთხრობილია ირლანდიური ოჯახის ემიგრირებაზე აშშ-ში, უკეთესი ცხოვრების ძიებაში.

ალბომის უკანასკნელი კომპოზიციის „The Hour Candle (A Song for My Father)“ უმეტეს ნაწილს შეადგენს ზღვის ხმა. ჯგუფის ვოკალისტმა და გიტარისტმა ენდრიუ ლატიმერმა შეიტყო, რომ მისი ბებიის ოჯახმა ირლანდია დატოვა კობის ნავსადგურიდან და ეს იყო უკანასკნელი ადგილი, რომელიც მათ მშობლიურ მიწაზე იხილეს. ამ ნავსადგურს უწოდებდნენ „ცრემლების ნავსადგურს“, რაც იქცა ალბომის სახელწოდებად.

## სიმღერების სია
## შენიშვნები
## სქოლიო
კატეგორია:Camel-ის ალბომები
კატეგორია:1996 წლის ალბომები
კატეგორია:კონცეპტუალური ალბომები
ევროვიზიის სიმღერის კონკურსი 2014

**ევროვიზიის სიმღერის კონკურსი 2014** — ევროვიზიის სიმღერის 59-ე კონკურსი, რომელიც გაიმართა კოპენჰაგენში (დანია). დანიამ კონკურსის მასპინძლობის უფლება მოიპოვა 2013 წლის კონკურსში ემილი დე ფორესტის სიმღერის „Only Teardrops“ გამარჯვების შედეგად. დანიამ მესამედ უმასპინძლა ევროვიზიის სიმღერის კონკურსს. კონკურსის გამარჯვებული გახდა ავსტრიის წარმომადგენელი, მომღერალი კონჩიტა ვურსტი სიმღერით „Rise Like a Phoenix“, რომელმაც 290 ქულა დააგროვა. 2014 წელს ავსტრიამ მეორედ მოიგო ევროვიზიის სიმღერის კონკურსი. პირველად ეს ფაქტი 1966 წელს დაფიქსირდა.

## რესურსები ინტერნეტში 
* ოფიციალური საიტი 

კატეგორია:ევროვიზიის სიმღერის კონკურსები წლების მიხედვით
ანა დანიელი

**ანა დანიელი** (; დ. 12 დეკემბერი, 1574 — გ. 2 მარტი, 1619) — შოტლანდიის, ინგლისისა და ირლანდიის დედოფალი-კონსორტი, ჯეიმზ I-ის ცოლი.

ანა იყო დანიისა და ნორვეგიის მეფის, ოლდენბურგების დინასტიის წარმომადგენლის, ფრედერიკ II-ის შვილი. 1589 წელს ხელშეკრულების თანახმად გააყოლეს ჯეიმზ I-ს, ქორწილი შედგა კოპენჰაგენში. 1590 წლის 17მაისს ჰოლირუდის სააბატოში შოტლანდიის დედოფლად აკურთხეს.

გარდაიცვალა 1619 წლის 2 მარტს, დაკრძალულია უესტმინსტერის სააბატოში.

## რესურსები ინტერნეტში 
*Portrait of Anne in the Government Art Collection 

კატეგორია:ინგლისის დედოფლები
კატეგორია:შოტლანდიის დედოფლები
კატეგორია:ოლდენბურგები
კატეგორია:დაბადებული 12 დეკემბერი
კატეგორია:დაბადებული 1574
კატეგორია:გარდაცვლილი 2 მარტი
კატეგორია:გარდაცვლილი 1619
კატეგორია:დანიის პრინცესები
კატეგორია:ნორვეგიის პრინცესები
კატეგორია:ედემით გარდაცვლილები
კატეგორია:ინგლისელი მონარქების დედები
ჰოლირუდის სააბატო

thumb|right|288px|სააბატოს ნანგრევები
**ჰოლირუდის სააბატო** () — ავგუსტინელთა ორდენის სააბატო ედინბურგში. 

სააბატო შოტლანდიის მეფე დავიდ I-მა 1128 წელს დააარსა. სახელწოდება მომდინარეობს შოტლანდიური სიტყვიდან *Haly Ruid* (წმინდა ჯვარი). 1686 წელს ჯეიმზ II-მ აქ იეზუიტების კოლეჯი ჩამოაყალიბა.  

სააბატოს დასავლეთით მდებარეობს ჰოლირუდის სასახლე, დიდი ბრიტანეთის მონარქის ოფიციალური რეზიდენცია შოტლანდიაში, რომელიც ედინბურგის მთავარი ტურისტული ღირსშესანიშნაობააა.

## რესურსები ინტერნეტში 
* ჰოლირუდის სააბატოს ოფიციალური საიტი 

## სქოლიო
კატეგორია:ედინბურგის ღირსშესანიშნაობები
ჰოლირუდის სასახლე

thumb|right|300px|ჰოლირუდის სასახლის საერთო ხედი 
**ჰოლირუდის სასახლე** () — დიდი ბრიტანეთის მონარქის ოფიციალური რეზიდენცია შოტლანდიაში. მდებარეობს დედაქალაქ ედინბურგში. სახელწოდება მომდინარეობს შოტლანდიური სიტყვიდან   *Haly Ruid* (წმინდა ჯვარი).

თავდაპირველად სასახლის შენობის ადგილას 1128 წელს დაარსებული ავგუსტინელთა ორდენის ჰოლირუდის სააბატო მდებარეობდა. XV საუკუნიდან სააბატოში ხშირად იმართებოდა სამეფო გვარის ქორწილები. XVIII საუკუნეში სახურავი ჩამოინგრა. დღევანდელი შენობა რეკონსტრუირებულია.

## რესურსები ინტერნეტში 
* ოფიციალური საიტი 
* ჰოლირუდის სასახლე 

კატეგორია:შოტლანდიის ციხესიმაგრეები
კატეგორია:გაერთიანებული სამეფოს სასახლეები
საერთაშორისო ტელეკომუნიკაციების კავშირი

**საერთაშორისო ტელეკომუნიკაციების კავშირი** () — საერთაშორისო ორგანიზაცია. დაარსდა 1865 წელს, როგორც საერთაშორისო სატელეგრაფო კავშირი. 1947 წლიდან გაეროს  სპეციალიზებული სააგენტოა. შტაბ-ბინა მდებარეობს ჟენევაში. გენერალური დირექტორია ჰამადუნ ტურე.

## რესურსები ინტერნეტში 
* ოფიციალური საიტი
* გაეროს ვებგვერდზე
* ისტორიული თარიღები 

კატეგორია:საერთაშორისო ორგანიზაციები
კატეგორია:გაერო
კატეგორია:ორგანიზაციები ანბანის მიხედვით
ბრაუნი განათლების საბჭოს წინააღმდეგ

**ბრაუნი განათლების საბჭოს წინააღმდეგ**  ()  — სასამართლო პროცესი, დასრულდა 1954 წელს აშშ-ის უზენაესი სასამართლოს გადაწყვეტილებით, რომელმაც დაგმო რასობრივი სეგრეგაცია სკოლებში. ეს გადაწყვეტილება ერთ-ერთი მნიშვნელოვანი, სეგრეგაციის წინააღმდეგ მიმართული მოვლენა იყო  აშშ-ში.

## რესურსები ინტერნეტში 
* ბრაუნი განათლების საბჭოს წინააღმდეგ 
* Воспоминания Джека Гринберга 

კატეგორია:ადამიანის უფლებები
Rise Like a Phoenix

„**Rise Like a Phoenix**“ — ავსტრიელი მომღერალ კონჩიტა ვურსტის სიმღერა, გამარჯვებული 2014 წლის ევროვიზიის სიმღერის კონკურსზე, დანიაში. 2014 წლის 18 მარტს სიმღერა ოფიციალურად გახდა ცნობილი, რასაც მოჰყვა ORF-ზე 2014 წლის 21 მარტს ოფიციალური ცოცხალი წარდგენა, შოუს  *Dancing Stars* ეთერში. ეს არის ავსტრიის პირველი გამარჯვება ევროვიზიაზე, 1966 წლის შემდეგ.

## სქოლიო
კატეგორია:2014 წლის სიმღერები
კატეგორია:2014 წლის სინგლები
კატეგორია:ევროვიზიის სიმღერები
კატეგორია:ევროვიზიის 2014 წლის სიმღერები
კატეგორია:კონჩიტა ვურსტის სიმღერები
წერილები ვაჟიშვილს

„***წერილები ვაჟიშვილს***“ — ლორდ ჩესტერფილდის მიერ შექმნილი ეპისტოლარული წერილების სერია, რომელიც მიეძღვნა ჩესტერფილდის ვაჟიშვილს. 

## შინაარსი
"წერილები ვაჟიშვილს" ეხება სწავლის, აღზრდის, ზნეობისა და ეთიკის საკითხებს. წერილები განკუთვნილი იყო მხოლოდ ჩესტერფილდის ვაჟისთვის. ის არ შექმნილა ფართო საზოგადოებისათვის და გასაგებია, რომ მათში ხშირია ისეთი სახის რჩევა-დარიგებანი, რომლებიც ბევრისთვის მიუღებელია, მაგრამ წერილებს დიდი წარმატება ხვდა წილად.

## გამოქვეყნება და შეფასება
წერილები 1774 წელს გამოქვეყნდა და გამოქვეყნებისთანავე დიდი წარმატება ხვდა წილად. XVIII საუკუნის ბოლომდე იგი 26-ჯერ გამოიცა. ვოლტერი წერდა: "ეს სასარგებლო წიგნია და მართლაც ყველას სჯობს, რაც კი ოდესმე დაწერილა აღმზრდელობით თემაზე". ჩესტერფილდის თანამედროვე კრიტიკოსი, დოქტორი ჯონსი, წერილებს ამ სიტყვებით აფასებდა:"ეს წერილები შეიძლება ხელში მივცეთ ყველა ყმაწვილს".

## სქოლიო
კატეგორია:ეპისტოლარული რომანები
დურუნგ-დრუნგი

**დურუნგ-დრუნგი**, **დრანგ-დრუნგი** — მყინვარი ინდოეთში, ჯამუ და ქაშმირის შტატში. მდებარეობს ჰიმალაიში, საშუალოდ 4780 მ სიმაღლეზე, პენსი-ლას უღელტეხილთან. მაქსიმალური სიგრძე 23 კმ. მყინვარიდან გამოედინება მდინარე ზანსკარის შენაკადი დოდა. მყინვართან არის აღმართული მწვერვალი დოდა, რომლის სიმაღლეა 6550 მ.

## სქოლიო 
კატეგორია:ინდოეთის მყინვარები
ჯუგჯური

**ჯუგჯური** () — მთები შორეულ აღმოსავლეთში, ოხოტის ზღვის ჩრდილოეთ-დასავლეთ სანაპიროს გასწვრივ, რუსეთის ხაბაროვსკის მხარეში. მაქსიმალური სიმაღლე 1906 მ (მთა ტოპკო), ჩამოყალიბდა უახლესი ასიმეტრიული აზევების შედეგად. ზღვის მხარე ღრმად არს დანაწევრებული, კონტინენტური მხარე, სადაც ალდანის აუზის მდინარეებია, დამრეცია. სამხრეთ-დასავლეთ ნაწილში ამოზიდულია გვიანდელი კამბრიულისწინა გრანიტები და გნასიები, ჩრდილო-აღმოსავლეთ ნაწილში — მეზოზოურში დანაოჭებული ფიქლები და კირქვები, რომლებზეც ზემოდან გადაფარებულია ცარც-პალეოგენური ლავები და ტუფები. ჰავა ზომიერად ცივი მუსონურია. ზამთარი მკაცრი იცის. სანაპიროს გასწვრივ ქონდარა ფიჭვის რაყებია. ზღვისპირა კალთები 1300 მ სიმაღლემდე შემოსილია ოხოტის მთის ტაიგით (აიანის ნაძვი), ალდანისაკენ დახრილი კალთები — ნათელწიწვოვანი ტაიგით (დაურის ლარიქსი), ზევით ქონდარა ფიჭვის რაყებია, დაკბილულ თხემზე — მთის ტუნდრა.

## რესურსები ინტერნეტში 
## ლიტერატურა 
კატეგორია:რუსეთის ქედები
ბიოგეოგრაფია

მინი|350პქ|ევროპის ქვეყნების ბიოგეოგრაფიული განაწილება.
**ბიოგეოგრაფია** (ბიო... და გეოგრაფია) — მეცნიერება, რომელიც შეისწავლის დედამიწის ზედაპირზე სხვადასხვაგვარი ბიოცენოზის, აგრეთვე ცხოველების, მცენარეებისა და მიკროორგანიზმების გავრცელებისა და განსახლების კანონზომიერებებს. ბიოგეოგრაფია ბიოლოგიისა და გეოგრაფიის მოსაზღვრე მეცნიერებაა. იგი მოიცავს ორგანიზმების გეოგრაფიას, მცენარეული საფრისა და ცხოველთა მოსახლეობის გეოგრაფიას. ორგანიზმების გეოგრაფია თავის მხრივ, მოიცავს მიკროორგანიზმების გეოგრაფიას, მცენარეთა გეოგრაფიას, ცხოველთა გეოგრაფიას, ორგანიზმების ზოგად გეოგრაფიას; მცენარეული გეოგრაფია მოიცავს მიკროორგანიზმების გეოგრაფიას, ფიტოცენოზების გეოგრაფიას; ცხოველთა მოსახლეობის გეოგრაფია აერთიანებს ზოოცენოზების გეოგრაფიასა და ბიოცენოზების გეოგრაფიას.

ბიოგეოგრაფიის ძირითადი მიმართულებებია: არეალოლოგიური, ფლორისტიკული და ფაუნისტიკური, რეგიონული, ეკოლოგიური და ისტორიული ბიოგეოგრაფია; არეალოლოგიის დარგში დადგენილია მნიშვნელოვანი რაოდენობის სახეობათა არეალები; ფლორისტიკული და ფაუნისტიკური თვალთახედვით უკეთაა გამოკვლეული უმაღლესი მცენარეები და ხერხემლიანი ცხოველები. ფლორისტიკული და ფაუნისტიკური რეგიონების გამოყოფისას რეგიონული ბიოგეოგრაფიისთვის აშკარა გახდა, რომ საჭიროა არა მხოლოდ ენდემური, არამედ დამახასიათებელი ტაქსონების აღრიცხვა და ამა თუ იმ სახეობის სიუხვის შეფასება. გამოყოფილია დიდი რეგიონები, რომლებიც საერთოა ცხოველების, მცენარეებისა და მიკროორგანიზმების ყველა სისტემატიკური ჯგუფისათვის.

ყოველთვის არ ხერხდება უფრო მცირე ზომის რეგიონების გამოყოფა, რადგან ორგანიზმების სხვადასხვა ჯგუფს განსხვავებული განსახლების კანონზომიერებანი აქვს. ეკოლოგიურ ბიოგეოგრაფიაში მნიშვნელობა ენიჭება ორგანიზმების როლს ბიომასის, ბიოლოგიური პორდუქტიულობისა და ბუნებრივ-ტერიტორიული კომპლექსების ცხოვრებაში, კერძოდ, ენერგიის გარდაქმნის შესწავლას. ისტორიული ბიოგეოგრაფია იკვლევს თანამედროვე ბიოცენოზებსა და ორგანიზმებზე დედამიწის გეოლოგიური წარსულის ზეგავლენას.

ბიოგეოგრაფიას აქვს შემდეგი მეთოდები: შედარებით-გეოგრაფიული, ეკოლოგიური, რაოდენობრივი, ისტორიული და კარტოგრაფიული. ბიოგეოგრაფიას მიაკუთვნებენ მეცნიერებას, რომლებიც ბიოსფეროს შეეხება. მოძღვრება ბიოსფეროს შესახებ დაამუშავა ვლადიმერ ვერნადსკიმ. ბიოგეოგრაფია მჭიდროდ არის დაკავშირებული ბიოცენოლოგიასთან, ეკოლოგიასა და ბიოგეოცენოლოგიასთან. ბიოგეოგრაფიის შემადგენლობაში შედის ბიოცენოზთა გეოგრაფიაც.

ბიოგეოგრაფია წარმოადგენს მცენარეული საფრისა და ცხოველთა სამყაროს რაციონალური გამოყენების თეორიულ საფუძველს. იგი ადგენს რესურსების გამოყენების ნორმებსა და ვადებს გეოგრაფიული გარემოს თავისებურებებთან დაკავშირებით. ბუნების დაცვის სწორი ორგანიზაცია დაფუძნებულია სხვადასხვა ფიზიკურ-გეოგრაფიული ოლქებისა და ნაირგვარი ზონების ბიოგეოგრაფიულ თავისებურებათა ცოდნაზე.

## ლიტერატურა 
* Гептнер В. Г., Общая зоогеография, М., 1936; 
* Воронов А. Г., Биогеография, М., 1963;
* Наумов Г. В., Краткая история биогеографии, М., 1969;
* Dansereau P., Biogeography. An ecological perspective, N. Y.. 1957:
* Matvejev S., Biogeografija Jugoslavije. Osnovni principi, Beograd, 1961.

 

კატეგორია:ბიოგეოგრაფია
მენტორი (მრავალმნიშვნელოვანი)

**მენტორი** (მომდინარეობს ბერძნულიდან „Mentor“) — ხელმძღვანელი, აღმზრდელი, დამრიგებელი.

ბერძნული მითოლოგიის თანახმად, მენტორი ერქვა ოდისევსის შვილის, ტელემაქეს აღმზრდელს. 
დღეს მენტორი არის სპეციალურად მომზადებული მასწავლებელი, რომელსაც შეუძლია დაეხმაროს:
* მასწავლებლის მომზადებაში ჩართულ უმაღლეს საგანმანათლებლო დაწესებულებებს სასკოლო პრაქტიკის კურსების წარმართვაში;
* გამოსაცდელ პერიოდში მომუშავე ინსტრუქტორებს პრაქტიკული პედაგოგიური ჩვევების ჩამოყალიბებასა და მასწავლებელთა პროფესიული განვითარების ცენტრში წარსადგენი რეკომენდაციების მოპოვებაში;
* სხვა მასწავლებლებს პროფესიულ განვითარებაში.

## ლიტერატურა 
* განმარტებითი ლექსიკონი/ეროვნ. სასწ. გეგმებისა და შეფასების ცენტრი. - [თბ., 2008]. - 20სმ. [MFN: 76027] ნაწ. 2: განათლების სპეციალისტებისათვის / [წიგნზე მუშაობდნენ: სიმონ ჯანაშია და სხვ.]. - [2008]. - 56გვ.. - ბიბლიოგრ.: გვ. 54-56. - ISBN: 978-9941-0-0541-1 (ყველა ნაწ.), ISBN: 978-9941-0-0542-8 (ნაწ. 2) : [ფ.ა.][MFN: 95118]
*  მოხელის სამაგიდო ლექსიკონი / გაეროს განვითარების პროგრამა; [შემდგ.: სამსონ ურიდია და სხვ.; რედ.: ვაჟა გურგენიძე] - თბ., 2004 - 483გვ.: ცხრ.; 24სმ. - (საჯარო მოსამსახურის ბ-კა). - ISBN 99940-0-063-2: [ფ.ა.]
## რესურსები ინტერნეტში 
* ლექსიკონი

კატეგორია:მრავალმნიშვნელოვანი
ნერვული ქსოვილი

მინი|ნერვული ქსოვილის ჭრილი
**ნერვული ქსოვილი** () — ქსოვილი, რომელიც ქმნის ნერვულ სისტემას. შედგება იმპულსების გამტარი სპეციალიზებული რთულად დიფერენცირებული უჯრედებისაგან — ნეირონებისგან. მათი ფორმა მთლიანადაა დამოკიდებული შესრულებულ ფუნქციაზე. ყოველ ნეირონს გააჩნია სხეული, რაც წარმოდგენილია, როგორც გაფართოებული ნაწილი, სადაც ლოკალიზებულია ბირთვი და ორი ან მეტი გამონაზარდი, მორჩი (აქსონი და დენდრიტები). აქსონები ატარებენ იმპულსს ნეირონის სხეულიდან პერიფერიისაკენ, ხოლო დენდრიტები — უჯრედის სხეულისაკენ.

ნეირონებთან ერთად ნერვულ ქსოვილს შეადგენენ ნეიროგლიის უჯრედები, რომლებიც უმთავრესად საყრდენ, ტროფიკულ და სხვა ფუნქციას ასრულებენ.

ნერვული ქსოვილის ყველა უჯრედი ვითარდება ერთი და იმავე ექტოდერმული უჯრედების დიფერენცირების შედეგად ნეირონების წარმომქმნელ (ნეირობლასტები) და გლიის წარმომქმნელ (გლიობლასტები ანუ სპონგიობლასტები) უჯრედებად. ნერვული ბოჭკოები და ნერვული დაბოლოებები ნერვული ქსოვილის შემადგენელი კომპონენტებია.

## რესურსები ინტერნეტში
*სამედიცინო ტერმინოლოგიის განმარტებითი ლექსიკონი — nplg.gov.ge
*ნერვული ქსოვილი — MedGeo.Net

კატეგორია:ქსოვილები
ქსოვილი

საკუთარი სახელი **ქსოვილი** შეიძლება აღნიშნავდეს:

* ქსოვილი (ტექსტილი);
* ქსოვილი (ბიოლოგია).
ფილიპ დორმერ სტენჰოპ ჩესტერფილდი

**ლორდი ჩესტერფილდი** (დ. 22 სექტემბერი, 1694, ლონდონი — გ. 24 მარტი, 1773) — ინგლისელი დიპლომატი, ორატორი, პოლიტიკოსი, ფილოსოფოსი და მწერალი. ცნობილი ინგლისურ ლიტერატურაში თავისი ეპისტოლარული მემკვიდრეობით წერილები ვაჟიშვილს.

## „წერილები ვაჟიშვილს“
„წერილები ვაჟიშვილს“ ეხება სწავლა-აღზრდის, ზნეობის, ეთიკის საკითხებს. ჩესტერფილდი იყო ინგლისური არისტოკრატიის უმაღლესი ფენის წარმომადგენელი. მას დედა ადრეულ ასაკში გარდაეცვალა, მამა კი მის აღზრდაში საერთოდ არ მონაწილეობდა, რამაც, სავარაუდოდ, განაპირობა ჩესტერფილდის თბილი დამოკიდებულება ვაჟისადმი. წერილების სერია ჩესტერფილდმა სწორედ თავის ერთადერთ ვაჟს უძღვნა. იგი შვილს უსახავდა სამ მთავარ ამოცანას:

* მოეხადა ვალი ღვთისა და კაცის წინაშე;
* შეეძინა დიდი ცოდნა მეცნიერების სხვადასხვა დარგიდან (განსაკუთრებულად ისტორიას, მწერლობას, კლასიკურ ენებს გამოყოფს);
* ყოფილიყო კარგად აღზრდილი, რის გარეშეც, განსწავლულობის მიუხედავად, აუტანელი იქნებოდა საზოგადოებისათვის. 

## სქოლიო
კატეგორია:ინგლისელი დიპლომატები
კატეგორია:ინგლისელი ორატორები
კატეგორია:ინგლისელი პოლიტიკოსები
კატეგორია:ინგლისელი ფილოსოფოსები
კატეგორია:ინგლისელი მწერლები
კატეგორია:მწერლები ანბანის მიხედვით
კატეგორია:ლონდონში დაბადებულები
მაფეკინგის ალყა

**მაფეკინგის ალყა** () — ბურების მეორე ომის ერთ-ერთი ყველაზე მნიშვნელოვანი ბრძოლა.  გაიმართა სამხრეთ აფრიკის რესპუბლიკაში. ალყა გაგრძელდა 217 დღე, 1899 წლის ოქტომბრიდან 1900 წლის მაისამდე. ამ ალყამ ცნობილი გახადა რობერტ ბადენ-პაუელი, სკაუტების მოძრაობის დამაარსებელი.

## რესურსები ინტერნეტში  
* Trooper William Fuller's Mafeking diary
* McGonagall on the Relief of Mafeking

კატეგორია:გაერთიანებული სამეფოს ბრძოლები
კატეგორია:სამხრეთ აფრიკის რესპუბლიკის ისტორია
კატეგორია:1899 წლის ბრძოლები
კატეგორია:1900 წლის ბრძოლები
ოპერაცია ჩასტისი

**ოპერაცია „ჩასტისი“** () — 1943 წლის 17 მაისს გერმანიის კაშხლებზე თავდასხმის კოდური სახელწოდება. სამეფო სამხედრო-საჰაერო ძალების ესკადრილიამ მხტუნავი ბომბები გამოიყენა. თავდასხმის შედეგად მდინარე ედერზე მდებარე მიონეს კაშხალი ნაწილობრივ დაინგრა, რამაც გამოიწვია რურის ხეობის სოფლების დატბორვა. ზორპეს კაშხალმა შედარებით მცირე დაზიანება მიიღო. 

## რესურსები ინტერნეტში 
* Official site of the Royal Air Force about Operation *Chastise* 
* Site with details of the raids, full crew listing, links to present day 617 Sqn and much more 
* Online Dambusters exhibition at the UK National Archives
* Secrets of the Dead: Bombing Nazi Dams  and their link page 

კატეგორია:მეორე მსოფლიო ომის ოპერაციები და ბრძოლები
კატეგორია:1943 წლის ბრძოლები
Rajaz

***Rajaz*** — ინგლისური პროგრესული როკ-ჯგუფ Camel-ის მეცამეტე სტუდიური ალბომი. გამოვიდა 1999 წელს. დისკი გამოსცა ლეიბლმა Camel Productions.

## სიმღერების სია
#Three Wishes (ენდრიუ ლატიმერი) – 6:58
#Lost And Found (სიუზან ჰუვერი, ლატიმერი) – 5:38
#The Final Encore (ლატიმერი) – 8:07
#Rajaz (ჰუვერი, ლატიმერი) – 8:15
#Shout (ჰუვერი, ლატიმერი) – 5:15
#Straight To My Heart (ლატიმერი) – 6:23
#Sahara (ლატიმერი) – 6:44
#Lawrence (ჰუვერი, ლატიმერი) – 10:46

## სქოლიო
კატეგორია:Camel-ის ალბომები
კატეგორია:1999 წლის ალბომები
A Nod and a Wink

***A Nod and a Wink*** — ინგლისური პროგრესული როკ-ჯგუფ Camel-ის მეთოთხმეტე და დღეისთვის უკანასკნელი სტუდიური ალბომი. გამოვიდა 2002 წლის ივლისში, ლეიბლზე Camel Productions. ალბომი ეძღვნება პიტერ ბერდენსის ხსოვნას, რომელიც 2002 წლის იანვარში გარდაიცვალა.

## სიმღერების სია
## სქოლიო
კატეგორია:Camel-ის ალბომები
კატეგორია:2002 წლის ალბომები
პოპრადი

**პოპრადი** (, , ) — ქალაქი აღმოსავლეთ სლოვაკეთში. მდებარეობს მაღალი ტატრების მთისძირში, მდინარე პოპრადის ნაპირზე, ზღვის დონიდან 672 სიმაღლეზე. 2006 წლის მოსახლეობის აღწერით ქალაქში ცხოვრობდა 55,042 ადამიანი. არის ღირსშესანიშნავი ობიექტები. რეგიონული სატრანსპორტო ცენტრია. ადგილობრივ წარმოებაში მნიშვნელოვან ადგილს იკავებს ხე-ტყის დამზადება. განვითარებულია კვების მრეწველობა, არის ლუდის ქარხანა. პოპრადი სარკინიგზო და საავტომობილო გზების კვანძია. ქალაქის სიახლოვეს მდებარეობს ევროპაში ყველაზე მაღალმთიანი აეროპორტი პოპრად-ტატრები.

## რესურსები ინტერნეტში 
კატეგორია:სლოვაკეთის ქალაქები
არამატერიალური აქტივების ამორტიზაცია

**არამატერიალური აქტივების ამორტიზაცია** — არამატერიალური აქტივების გეგმაზომიერი შემცირების აღირიცხვა. იქიდან გამომდინარე რომ არამატერიალური აქტივები გრძელვადიან აქტივთა ჯგუფში გადის, მისი მოხმარების ვადის გამო, ამიტომ მის შესაძენად გადახდილი თანხა ჯერ აისახება არამატერიალური აქტივის თვითღირებულების ანგარიშზე (2500) ხოლო შემდეგ ამორტიზაციის აკუმილირებით (2600) მცირდება მისი მნიშვნელობა ბალანსში.

## ამორტიზაციის აღრიცხვა
არამატერიალური აქტივების ამორტიზაცია ზუსტად იგივე მეთოდებს მოიცავს, როგორსაც ძირითადი საშუალების ცვეთა.

## ლიტერატურა
* "მთავარი ბუღალტერი". №1, 2007 წ.  
* "ბუღალტრული აღიცხვა" ა. ხორავა, ნ. კვატაშიძე, ნ. სრესელი, ზ. გოგრიჭიანი. 2008 წ.
* "ფინანსური ანგარიშგების საერთაშორისო სტანდარტების გამოყენება" რ. ძაძამია. თბილისი. 2008

კატეგორია:საბუღალტრო აღრიცხვა
კატეგორია:ფინანსური აღრიცხვა
ისრაფილ ჯინჭარაძე

**ისრაფილ ქემალის ძე ჯინჭარაძე** (დ. 26 აპრილი, 1916, სოფ. მახინჯაური, ბათუმის ოლქი, რუსეთის იმპერია (ამჟამად ხელვაჩაურის მუნიციპალიტეტი, აჭარა) — გ. 15 ოქტომბერი, 1943) — წითელი არმიის უმცროსი ლეიტენანტი, დიდი სამამულო ომის მონაწილე, საბჭოთა კავშირის გმირი (1944).

## ბიოგრაფია 
ისრაფილ ქემალის ძე ჯინჭარაძე დაიბადა 1916 წლის 13 აპრილს სოფელ  მახინჯაურში (ამჟამად   სოფელი  ხელვაჩაურის მუნიციპალიტეტში, აჭარაში) გლეხის ოჯახში. მიიღო საშუალო განათლება. 1939 წელს ჯინჭარაძე გაწვეულ იქნა წითელ არმიაში. 1941 წელს დაასრულა ბალაშოვსკის სამხედრო საავიაციო სკოლა. 1943 წლიდან — დიდი სამამულო ომის ფრონტზე. მონაწილეობდა კურსკის ბრძოლაში, ასრულებდა რამდენიმე საბრძოლო გაფრენას დღეში.

1943 წლისთვის უმცროსი ლეიტენანტი ისრაფილ ქემალის ძე ჯინჭარაძე  მე-5 საჰაერო არმიის 1-ი მოიერიშე ავიაკორპუსის 266-ე ავიადივიზიის 673-ე მოიერიშე ავიაშენაერთის უფროსი მფრინავი იყო. იმ დროისათვის მან შეასრულა 92 საბრძოლო გაფრენა, დიდი რაოდენობით გაანადგურა მოწინააღმდეგის ცოცხალი ძალა და საბრძოლო ტექნიკა.

1943 წლის 15 ოქტომბერს მოწინააღმდეგის პოზიციების მორიგი ბომბარდირებისას ჯინჭარაძე იქნა ჩამოგდებული და დაიღუპა. დაკრძალულია სოფელ პრავობერეჟნოეში ზემოდნიპროპეტროვსკის რაიონში, დნიპროპეტროვსკი მხარე, უკრაინის სსრ ძმათა სასაფლაოზე.

1944 წლის 4 თებერვალს სსრკ-ს უმაღლესი საბჭოს ბრძანებულებით „საბრძოლო დავალებების სამაგალითო შესრულებისთვის ფრონტზე გერმანელი დამპყრობლების წინააღმდეგ ბრძოლისას და ამ დროს გამოვლენილი სიმამაცისა და გმირობისათვის“ სიკვდილის შემდეგ მიენიჭა საბჭოთა კავშირის გმირის მაღალი წოდება, ასევე დაჯილდოებულ იქნა: ლენინის ორდენით, სამამულო ომის 1-ი ხარისხის ორდენით და წითელი ვარსკვლავის ორდენით.

ჯინჭარაძის ბიუსტი დგას მის მშობლიურ სოფელში, მის სახელს ატარებს ამავე სოფლის სკოლა, ქუჩა და მოედანი. ასევე  ჯინჭარაძის პატივსაცემად   მის სახელს ატარებს ქუჩა ქალაქ ბათუმში.

## ლიტერატურა 
*Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382 
*Калинин В. В., Макаренко Д. Г. Герои подвигов на Харьковщине. — Харьков, 1970. 
* *ავტორთა კოლექტივი. აკადემიკოს ნ. ბერძენიშვილის საერთო რედაქციით.* მათ ასახელეს საბჭოთა სამშობლო (საბჭოთა კავშირის გმირები საქართველოდან). / საქართველოს სსრ მეცნიერებათა აკადემია. ივ. ჯავახიშვილის სახელობის ისტორიის ინსტიტუტი. გამომცემლობა ”საბჭოთა საქართველო” თბილისი - 1964
* *Цкитишвили К. В., Чинчилакашвили Т. Г.* Герои Советского Союза из Грузии. Тб, 1981

## სქოლიო 
კატეგორია:საბჭოთა კავშირის გმირები
კატეგორია:ქართველი ლეიტენანტები
კატეგორია:დაბადებული 26 აპრილი
კატეგორია:დაბადებული 1916
კატეგორია:გარდაცვლილი 15 ოქტომბერი
კატეგორია:გარდაცვლილი 1943
კატეგორია:საბჭოთა კავშირის გმირები საქართველოდან
კატეგორია:ქართველები პირველ მსოფლიო ომში
კატეგორია:წითელი ვარსკვლავის ორდენის კავალრები
Stationary Traveller

***Stationary Traveller*** — ინგლისური პროგრესული როკ-ჯგუფ Camel-ის მეათე სტუდიური ალბომი. იგი გამოვიდა 1984 წელს.  ისევე, როგორც წინა ჩანაწერები, ეს ალბომიც კონცეპტუალურია, ამჯერად - აღმოსავლეთ გერმანიის მაცხოვრებელთა ბერლინის კედელზე გადასვლის მცდელობების შესახებ.

## სიმღერების სია
ყველა სიმღერის ავტორი - სიუზან ჰუვერი და ენდრიუ ლატიმერი, გარდა მითითებულისა:

### ორიგინალური გამოცემა (1984)
;მხარე 1
# Pressure Points (ლატიმერი) – 2:10
# Refugee – 3:47
# Vopos – 5:32
# Cloak and Dagger Man – 3:55
# Stationary Traveller (ლატიმერი) – 5:34

;მხარე 2
# West Berlin – 5:10
# Fingertips – 4:29
# Missing (ლატიმერი) – 4:22
# After Words (ტონ შერპენზელი) – 2:01
# Long Goodbyes – 5:14

### Camel Productions-ის ციფრული რემასტერი (2004)
# In the Arms of Waltzing Frauleins
# Refugee
# Vopos
# Cloak and Dagger Man
# Stationary Traveller
# West Berlin
# Fingertips
# Missing
# After Words
# Long Goodbyes
# Pressure Points (დამატებითი სიმღერა, ვრცელი მიქსი)

### Cherry Red-ის გამოცემა (2009)
# Pressure Points
# Refugee
# Vopos
# Cloak and Dagger Man
# Stationary Traveller
# West Berlin
# Fingertips
# Missing
# After Words
# Long Goodbyes
# In the Arms of Waltzing Frauleins (დამატებითი სიმღერა)
# Pressure Points (დამატებითი სიმღერა, ვრცელი ვერსია 12" სინგლიდან)

## სქოლიო
კატეგორია:Camel-ის ალბომები
კატეგორია:1984 წლის ალბომები
კატეგორია:Decca Records-ის ალბომები
კატეგორია:კონცეპტუალური ალბომები
სენტ-ჰელენზი

**სენტ-ჰელენზი** ( კაუიცის ხალხთა შორის ცნობილია როგორც *ლავეტლატლა*, ხოლო *ლუვიტის* სახელით ცნობილია კლიკიტატებს შორის) — აქტიური სტრატოვულკანი, აშშ-ში, ვაშინგტონის შტატში. მდებარეობს ქალაქ სიეტლიდან სამხრეთით, 154 კმ-ში, ხოლო ქალაქ პორტლენდიდან ჩრდილო-აღმოსავლეთით, 80 კმ-ში. სახელი ეწოდა ბრიტანელი დიპლომატის ბარონ სენტ-ჰელენზის პატივსაცემად, რომელიც იყო მოგზაურის ჯორჯ ვანკუვერის მეგობარი, რომელმაც XVIII საუკუნის ბოლოს აწარმოა ამ რაიონის კვლევა. 

სწორედ, ვანკუვერის ინიციატივით ეწოდა ვულკანს ბრიტანელი დიპლომატის სახელი. სენტ-ჰელენზი მდებარეობს კასკადოვან ქედზე, რომელიც წარმოადგენს კასკადოვანი ვულკანური ჯაჭვის ნაწილს. ცნობილია ვულკანური ფერფლითა და პიროკლასტური ნაკადებით. ვულკანის სიმაღლეა 2550 მ, ხოლო შეფარდებითი სიმაღლე 1404 მ აღწევს. 

ყველაზე სასიკვდილო და ეკონომიკურად გამანადგურებელი ვულკანური მოვლენა ამერიკის შეერთებულ შტატებში სწორედ ვულკან სენტ-ჰელენზის სახელთანაა დაკავშირებული. კატასტროფული ამოფრქვევა მოხდა 1980 წლის 18 მაისს, რომლის შედეგად დაიღუპა 57 ადამიანი, დაინგრა 250 სახლ-კარი, 47 ხიდი, რკინიგზის 24 კილომეტრიანი და გზატკეცილის 298 კილომეტრიანი მონაკვეთი. 

გარდა ამისა, ათასობით ცხოველი დაიღუპა. გვერდითი აფეთქების შედეგად, დაახლოებით 500 კმ² ფართობზე ამოგლეჯილი იყო ხეები. რიხტერის 5.1 სკალით მომხდარ მიწისძვრას მოჰყვა ვულკანის ამოფრქვევა, რომლის შედეგად ვულკანის სიმაღლე 2950 მ-იდან დაეცა ამჟამინდელ 2550 მ ნიშნულამდე. მიწისძვრას თან ახლდა მასიური ნამტვრევებიანი მეწყერი, რომლის მოცულობამ 2,9 კმ³ შეადგინა. 

1982 წლის 27 აგვისტოს, რონალდ რეიგანის ინიციატივით 1980 წელს მომხდარ ამოფრქვევასთან დაკავშირებით ვულკანის გარშემო შეიქმნა სენტ-ჰელენზის ეროვნული ვულკანური მონუმენტი, რომლის ფართობია 445 კმ². 

ისევე როგორც კასკადოვანი მთების სხვა ვულკანები სენტ-ჰელენზიც დიდი ვულკანური კონუსია, რომელიც აგებულია ლავური ქანებით, პემზითა და სხვა. გვხვდება აგრეთვე ბაზალტებისა და ანდეზიტების ფენები. სენტ-ჰელენზი 1980 წლის ამოფრქვევის შედეგად ნაწილობრივ დაინგრა. ამოფრქვევები ხდებოდა 1986 წლამდე, ხოლო ვულკანური გუმბათი დროგამოშვებით ზრდას განიცდიდა კრატერში. სეისმურ აქტიურობას ადგილი ჰქონდა აგრეთვე 1989-1991 წწ. და 1995-1998 წწ. შორის. პირველი ასვლა განახორციელა ტომას დრაიერმა 1853 წელს.

## რესურსები ინტერნეტში 
* სენტ-ჰელენზი — გლობალური ვულკანიზმის პროგრამა  

კატეგორია:აშშ-ის ვულკანები
ლუნა-5

**„ლუნა-5“** () — საბჭოთა კოსმოსური პროგამა „ლუნას“ ავტომატური საპლანეტათშორისო სადგური (ასს). კოსმოსში გაშვებულ იქნა 1965 წლის 9 მაისს, მთვარისა და გარე კოსმოსის შესასწავლად. პროექტის მიზანი იყო, მოეხდინა მთვარის ზედაპირზე რბილი დაშვება.

## ისტორია
1965 წლის 9 მაისს 07:49:37 UTC დროით ბაიკონურის კოსმოდრომიდან, რაკეტა-მატარებელი „მოლნია“-ით («Молния») მთვარის მიმართულებით გაშვებულ იქნა ავტომატური საპლანეტათშორისო სადგური ლუნა-5. 12 მაისს „ლუნა-5-მა“ მიაღწია მთვარეს. დაგეგმილი იყო, რომ იგი განახორციელებდა მასზე მსუბუქ დაჯდომას, რითაც იგი გახდებოდა პირველი კოსმოსური სადგური, რომელმაც ეს შეძლო. ხომალდის დაშვება წარუმატებელი აღმოჩნდა. მისმა სამუხრუჭე ძრავებმა ვერ უზრუნველყვეს ხომალდის უსაფრთხო დაშვება, რის შედეგადაც იგი 19:10 UT დროით ჩამოვარდა მთვარის ზედაპირზე. დაცემის ზუსტი ლოკაცია დღემდე უცნობია. თავდაპირველად გავრცელდა ინფორმაცია აპარატის დაახლოებით ღრუბლების ზღვის ტერიტორიაზე ჩამოვარდნის თაობაზე (კოორდინატები ), ბოლო ცნობებით ის კოპერნიკის კრატერის ახლოს დაეცა (კოორდინატები ).

## ლიტერატურა
* 
* 

## რესურსები ინტერნეტში 
* 
* „ლუნა“ — მოგზაურობა მთვარეზე (Internet Archive)
* „ლუნა-5“ 
* მთვარის რობოტიზირებული ზონდები
* მთვარის საბჭოთა ზონდები

## სქოლიო 
05
კატეგორია:ავტომატური საპლანეტათშორისო სადგურები
Von (ალბომი)

***Von***  (, *იმედი*) — ისლანდიური პოსტ-როკ ჯგუფ Sigur Rós-ის სადებიუტო სტუდიური ალბომი. იგი გამოვიდა 1997 წელს.

ალბომის ჩაწერამ ხანგრძლივი პერიოდი მოიცვა და შედეგად მიღებული ჩანაწერი განსხვავდება თავდაპირველი ვერსიებისგან. ჯგუფს ჰქონდა გადაწყვეტილი საბოლოო ვერსიაზე უარის თქმა და ყველაფერის ხელმეორედ დაწყება, მაგრამ საბოლოოდ დათანხმდა არსებული ვარიანტის გამოცემაზე. ვინაიდან სტუდია დაქირავებული იყო და ჯგუფმა გადააჭარბა დროის მოცემულ ზღვარს, სანაცვლოდ მისმა წევრებმა შეღებეს სტუდიის კედლები.

## სიმღერების სია
*  ქართული თარგმანები არ არის ოფიციალური, ისევე, როგორც ინგლისურენოვანი, რაც მითითებულია ორიგინალურ ინგლისურენოვან სტატიაში.

## სქოლიო 
კატეგორია:1997 წლის სადებიუტო ალბომები
კატეგორია:Sigur Rós-ის ალბომები
კატეგორია:One Little Indian Records-ის ალბომები
ფილიმონის მიმართ ეპისტოლე

100px|მინიატიურა|წმინდა მოციქული პავლე
**ფილიმონის მიმართ ეპისტოლე** – პავლე მოციქულის 14 ეპისტოლიდან ერთ–ერთი. ეპისტოლეთა რიგით ჩამონათვალში მას ბოლო, მე–13 ადგილი უკავია. ეპისტოლე შედგება მხოლოდ ერთი თავისაგან. იგი მიმართულია ქრისტიანული თემის ერთ-ერთ წევრის, ფილიმონის მიმართ. პავლემ ეპისტოლე ფილიმონს გაუგზავნა მისი ყოფილი მონის – ონისიმეს ხელით, რომელიც ფილიმონს გაექცა. ონისიმე რომში მოინათლა საპყრობილეში მყოფი მოციქულის ხელით და ახლა უკან ბრუნდებოდა პატრონთან.  ეპისტოლე შეიცავს თხოვნას, რომ ფილიმონმა აპატიოს ონისიმეს დანაშაული და მიიღოს იგი, როგორც ქრისტესმიერი ძმა. ამასთანავე, პავლე მოციქული თავის თავზე იღებს ვალის გადახდას, თუ კი ონისიმეს რაიმე მართებს პატრონის. ამ ეპისტოლეში ჩანს, რომ რწმენასა და სიყვარულს შეუძლია შეაერთოს ის, რაც ცოდვამ გათიშა. ეპისტოლეში ჩანს მოციქულის თავაზიანობა, თავმდაბლობა და ქრისტიანული ძმათმოყვარეობა ფილიმონის და მისი ეკლესიის სამწყსოს მიმართ.

პავლე აუწყებს, რომ მომავალში, შესაძლოა, ის თავად ეწვიოს კიდეც ფილიმონს და ასევე სიყვარულით  გადასცემს მოკითხვას სხვა მორწმუნეებისგან, კერძოდ, ეპიფრასის, მარკოზის, არისტარქეს, დემასის და ლუკასგან, რომლებიც მის თანაშემწეებს წარმოადგენენ.

## იხილეთ აგრეთვე 
* ეპისტოლენი წმინდისა მოციქულისა პავლესნი
* პავლე მოციქული
* ახალი აღთქმა

## ლიტერატურა 
* ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65.

## რესურსები ინტერნეტში 
* ახალი აღთქმა. ფილემონის მიმართ ეპისტოლე
* ფილიმონის მიმართ ეპისტოლე 
* პავლე მოციქულის ეპისტოლე ფილიმონის მიმართ
* აუდიო–ვერსია

კატეგორია:ახალი აღთქმის პერსონაჟები
კატეგორია:ქრისტეს თორმეტი მოციქული
კატეგორია:სასულიერო მწერლობა
კატეგორია:ეგზეგეტიკა
კატეგორია:ქრისტიანობა
კატეგორია:ეპისტოლეები
კატეგორია:ბიბლია
კატეგორია:ახალი აღთქმა
ვალდებულებები (კრედიტორული დავალიანება)

**ვალდებულებები** (კრედიტორული დავალიანება) - საწარმოს მიმდინარე პერიოდის მოვალეობაა, რომელიც წარმოიქმნება წარსული სამეურნეო მოვლენების შედეგად და რომლის შესრულება გულისხმობს საწარმოს ეკონომიკურ სარგებელში განივთებული რესურსების გასვლას საწარმოდან.

## ბუღალტრული ანგარიშები
* ძირითადი ანგარიშების მუხლები:

**დამატებითი ანგარიშები**:

## ბუღალტრული გატარებები
ქვემოთ მოყვანილია, ვალდებულებების წარმოქმნის ყველა შესაძლო ვარიანტი მათი ბუღალტრული გატარებებით.
### სავაჭრო ვალდებულების აღრიცხვა
### სახელფასო ვალდებულების აღრიცხვა
### დარიცხული ვალდებულების აღრიცხვა
## ლიტერატურა
* "მთავარი ბუღალტერი". №1, 2007 წ.  
* "ბუღალტრული აღიცხვა" ა. ხორავა, ნ. კვატაშიძე, ნ. სრესელი, ზ. გოგრიჭიანი. 2008 წ.
* "ფინანსური ანგარიშგების საერთაშორისო სტანდარტების გამოყენება" რ. ძაძამია. თბილისი. 2008

კატეგორია:საბუღალტრო აღრიცხვა
კატეგორია:ფინანსური აღრიცხვა
RC4WD

**RC4WD** — მწარმოებელი და დისტრიბუტორი რადიოკონტროლირებადი მოდელის წილების, სატრანსპორტო საშუალებების და აღჭურვილობებისა. იგი დაარსდა 2001 წელს სან-ფრანცისკოს ყურის ტერიტორიაზე. მათი პროდუქცია შერჩეული იქნა ნასას მიერ და გამოჩნდა მსოფლიოს მრავალი ქვეყნის ტელეარხსა და ბეჭდურ მედიაში. კომპანია აწარმოებს ნაწილებს ყველაზე სწრაფი, ელემენტების წყაროთი აღჭურვილ რადიოკონტროლირებად მანქანებს.

## RC4WD-ის ისტორია
RC4WD დაარსდა აშშ-ის კალიფორნიის შტატში, სან-ფრანცისკოს ყურის მიმდებარე ტერიტორიაზე, საავტომობილო სახელოსნოში, 2001 წელს. თავდაპირველად RC4WD-მა ფუნქციონირება დაიწყო როგორც one stop shop (მრავალფუნქციური მაღაზია) (საიტი) RC monster truck მეორადი მოხმარებისა  aftermarket და სხვადასხვა ნაწილების რეალიზაციისა. ბიზნესი განვითარდა RCMT.net-ის დახმარებით, რომელიც წარმოადგენს RC monster truck-ის ენთუზიასტთა ფორუმ-საზოგადოებას. 2005 წელს, კომპანიის ბიზნესი მოიცავდა რვაასამდე ნაწილის მარაგს ისეთი კომპანიებისა როგორიცაა Thundertech Racing, JPS, New Era Models, Imex, Defiance Racing, RC Alloy, Vertigo performance და სხვა. 2007 წლისათვის, RC4WD სათავო ოფისი გადაადგილდა მცირე სასაქონლო საწყობში სან-ხოსეში. 2010 წელს გამოვიდა პირველი ლიცენზირებული პროდუქცია სახელად The Dick Cepek "Mud Country" 1.9. შემდეგ წელს, 2011 წლის თებერვალში, Horizon Hobby-მ დაიწყო RC4WD პროდუქტის დისტრიბუცია და 2014 წლის მარტში, Towerhobbies-მა დაიწყო RC4WD პროდუქციის გაყიდვა.

## RC Kit Releases
* 1/10 Trail Finder სატვირთო
* 1/10 Gelandeსატვირთო
* 1/5 Killer Krawler
* 1/10 Subzero სატვირთო
* 1/10 Boyer Truggy
* 1/10 Worminator 6x6 სატვირთო
* 1/10 Gelande D110 სატვირთო
* 1/10 Fracture სატვირთო
* 1/10 Bully Crawler
* 1/10 Timberwolf Scale სატვირთო
* 1/10 Trail Stomper სატვირთო
* 1/10 Trail Finder II სატვირთო
* 1/10 Gelande II სატვირთო

## RC4WD-ის შესახებ მედიაში
### ჯიდლოები და აღიარებები
*2010 წლის მაისი - Wired Magazine - ჟურნალი  Wired - "რედაქტორის რჩეული" RC4WD Killer Krawler
*2011 წლის ნოემბერი - ნასა RC Rover Robotic Arm - RC4WD Killer Krawler

### ტელევიზია
*2012 წლის ივლისი - RC4WD სტეისი დავიდის Stacey David გადაცემა სიჩქარე (ტელეარხი Speed(სიჩქარე)) 

### პრესა
*2008 წლის ნოემბერი - მაქს ბასინგის ინტერაქტიული ტექნოლოგიის ჟურნალი - RC4WD Diablo 
*2008 წლის ნოემბერი - ჟურნალი RC (იაპონია) - RC4WD Trail Finder
*2008 წლის მაისი - ჟურნალი Make - RC4WD Killer Krawler
*2008 წლის ივნისი - ჟურნალი Xtreme RC Cars (ექსტრემალური რბოლის მანქანები) - RC4WD Gelande
*2008 წლის ივლისი - ჟურნალი Truckmodell (გერმანია) - RC4WD Gelande
*2010 წლის თებერვალი - ჟურნალი Racer (დიდი ბრიტანეთი) - RC4WD Trail Finder 2

## რესურსები ინტერნეტში
* ოფიციალური საიტი 

## სქოლიო
კატეგორია:2001 წელს დაარსებული კომპანიები
ურთხლისებრნი

**ურთხლისებრნი**, *უთხოვარისებრნი* ()  — შიშველთესლოვან მცენარეთა ოჯახი. მარადმწვანე, მეტწილად ორსახლიანი ხეები და ბუჩქებია. მიკროსტრობილები (მამრობითი გირჩები) ფოთლის უბეშია, მარტოულია ან შეკრებილია მჭადა ყვავილედად; მეგასტრობილები — ძალზე რედუცირებულია (გირჩის ფორმა არ აქვს) და ცალკეული თესლკვირტები ყლორტის ბოლოში სხედან. მწვანე თესლს გარს ეკვრის არილუსი. 

ოჯახში 20-მდე სახეობაა, რომლებიც თავმოყრილია 5 გვარში, მათგან საქართველოში გვხვდება 2 გვარი — ურთხელი და ტორეია ().

## ლიტერატურა
კატეგორია:ურთხლისებრნი
ებრაელთა მიმართ ეპისტოლე

100px|მინიატიურა|წმინდა მოციქული პავლე
**ებრაელთა მიმართ ეპისტოლე** — პავლე მოციქულის 14 ეპისტოლიდან ერთ–ერთი. ეპისტოლეთა რიგით ჩამონათვალში მას ბოლო, მე–14 ადგილი უკავია. იგი ერთ–ერთი უდიდესია ეპისტოლეთა შორის და შედგება 13 თავისაგან. ეპისტოლის ავტორი საბოლოოდ დადგენილი არ არის, მაგრამ რადგან დიდ მსგავსებას იჩენს პავლე მოციქულის სინაგოგებისა და სინედრიონის მიმართ წარმოთქმულ სიტყვებთან, უკვე IV ს-დან მისი ავტორობა დასავლეთში პავლე მოციქულს მიეწერება.

ამ ეპისტოლით პავლე მოციქული მიმართავს იუდეველთაგან მოქცეულ ქრისტიანებს, რომლებიც მხარს უჭერდნენ სატაძრო მსახურების ზოგიერთ ძველ აღთქმისეულ ფორმას, რაც იუდეურ სჯულზე დაბრუნების საშიშროებას ქმნიდა, ანდა უკეთეს შემთხვევაში ახლისა და ძველის აღრევის საშიშროებას (საქ. 21,18-24). ქრისტიანობის წმინდა სულიერი ხასიათი არ შეესაბემოდა იმას, რასაც ისრაელნი მოელოდნენ მესიის სამეფოდან. ამ ქმედებას ფაქტობრივად ქრისტიანობა დაჰყავდა იუდეური სექტის დონემდე.

ავტორი ქრისტიანობისა და იუდაიზმის შედარებითი ანალიზით ამტკიცებს ქრისტიანობის უპირატესობას იუდაიზმზე, რომელიც, ავტორია აზრით, მხოლოდ მოსამზადებელი ეტაპი იყო სულიერებისა და ჭეშმარიტი რწმენის აღთქმისათვის. ქრისტე უმაღლესია კაცსა და ღმერთს შორის ყველა ძველი აღთქმის შუამავალზე, რომელმაც თავისი სისხლით გვიჩვენა ძალა და მნიშვნელობა გამომხსნელი რწმენისა. ეპისტოლის მიზანია, დამოძღვროს რწმენაში მერყევნი და არამტკიცენი.

## იხილეთ აგრეთვე 
* ეპისტოლენი წმინდისა მოციქულისა პავლესნი
* პავლე მოციქული
* ახალი აღთქმა

## ლიტერატურა 
* ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65.

## რესურსები ინტერნეტში 
* ახალი აღთქმა
* [ახალი აღთქმა (საქმენი, ეპისტოლენი, გამოცხადება)](http://lit.ge/%E1%83%AC%E1%83%98%E1%83%92%E1%83%9C%E1%83%98/%E2%80%A0/%E1%83%90%E1%83%AE%E1%83%90%E1%83%9A%E1%83%98_%E1%83%90%E1%83%A6%E1%83%97%E1%83%A5%E1%83%9B%E1%83%90_(%E1%83%A1%E1%83%90%E1%83%A5%E1%83%9B%E1%83%94%E1%83%9C%E1%83%98_%E1%83%94%E1%83%9E%E1%83%98%E1%83%A1%E1%83%A2%E1%83%9D%E1%83%9A%E1%83%94%E1%83%9C%E1%83%98_%E1%83%92%E1%83%90%E1%83%9B%E1%83%9D%E1%83%AA%E1%83%AE%E1%83%90%E1%83%93%E1%83%94%E1%83%91%E1%83%90)/387)  
* ელექტრონული წიგნები ქართულად 
* პავლე მოციქულის ეპისტოლე ებრაელთა მიმართ
* აუდიო–ვერსია

კატეგორია:ახალი აღთქმის პერსონაჟები
კატეგორია:ქრისტეს თორმეტი მოციქული
კატეგორია:სასულიერო მწერლობა
კატეგორია:ეგზეგეტიკა
კატეგორია:ქრისტიანობა
კატეგორია:ეპისტოლეები
კატეგორია:ბიბლია
კატეგორია:ახალი აღთქმა